Diari Oficial de la Generalitat Valenciana


Sumari del DOGV 4084, del 12-09-2001 (2001/8606)

ORDRE de 6 d'agost de 2001, de la Conselleria de Justícia i Administracions Públiques, per la qual s'aprova la classificació en classe primera dels llocs de secretaria i intervenció de l'Ajuntament de Sedaví, es classifica el lloc de tresoreria com reservat a funcionari amb habilitació de caràcter nacional i s'autoritza el seu exercici per un funcionari de la corporació degudament qualificat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/8606


Data del document
:   06-08-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Sedaví
    * administració local
    * professió administrativa
    * comptable
    * qualificació del personal

ORDRE de 6 d'agost de 2001, de la Conselleria de Justícia i Administracions Públiques, per la qual s'aprova la classificació en classe primera dels llocs de secretaria i intervenció de l'Ajuntament de Sedaví, es classifica el lloc de tresoreria com reservat a funcionari amb habilitació de caràcter nacional i s'autoritza el seu exercici per un funcionari de la corporació degudament qualificat. [2001/8606]
  
Els llocs de treball de secretaria i intervenció de l'Ajuntament de Sedaví son actualment classificats en classe segona.
  
Mitjançant d'acord plenari de l'Ajuntament de Sedaví de data 31 de maig de 2001, va sol·licitar-se a aquesta Conselleria de Justícia i Administracions Públiques la modificació dels citats llocs de treball en classe primera, per concórrer en el municipi característiques especials, les quals queden suficientment acreditades en l'expedient tramitat.
  
Igualment, s'acorda sol·licitar l'excepció del lloc de tresoreria, el qual serà exercit per un funcionari de la corporació degudament qualificat.
  
En l'expedient consten els certificats expedits per la Secretaria General de la corporació acreditatives de la població municipal i del pressupost, i també del tràmit d'audiència i del resultat d'aquest.
  
Vist el que disposa l'article 2 del Reial Decret 1732/1994, de 29 de juliol, en l'apartat a) del qual es classifica en secretaries de classe primera les secretaries d'Ajuntament el municipi de les quals tinga una població superior a 20.000 habitants, reservada la seua provisió a funcionaris pertanyents a la subescala de secretaria, categoria superior; l'apartat d) classifica en intervencions de classe primera els llocs d'intervenció en corporacions amb secretaria de classe primera, reservats a funcionaris pertanyents a la subescala d'intervenció-tresorería, categoria superior; i l'apartat f) sobre l'obligatorietat de crear el lloc de tresoreria reservat a funcionaris pertanyents a la subescala d'intervenció-tresoreria.
  
Vista la disposició addicional tercera del Reial Decret 1732/1994, de 29 juliol, el qual admet excepcionalment autoritzar l'exercici del lloc de tresoreria per un funcionari de la corporació degudament qualificat en els municipis amb població inferior a cinquanta mil habitants o pressupost inferior a tres mil milions de pessetes.
  
En conseqüència, fent ús de les competències atribuïdes pels articles 2.2 a) i d), i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als funcionaris d'Administració Local amb habilitació de caràcter nacional,
  
ORDENE
  
I. Classificar els llocs de treball de secretaria i intervenció de l'Ajuntament de Sedaví en classe primera, els quals queden reservats respectivament a funcionaris d'administració local amb habilitació de caràcter nacional pertanyents a la subescala de secretaria categoria superior i a la subescala d'intervenció-tresoreria, categoria superior, sense perjuí d'allò que s'ha previst per a aquest últim lloc en la disposició transitòria primera 2 e) del Reial Decret 1174/1987, de 18 de setembre.
  
II. Classificar el lloc de tresoreria de l'Ajuntament de Sedaví com a reservat a funcionaris amb habilitació de caràcter nacional.
  
III. Autoritzar l'exercici del lloc de treball de tresoreria per un funcionari de la corporació degudament qualificat.
  
IV. La modificació de la classificació d'aquests llocs de treball, no afectarà les destinacions dels qui les estigueren exercint amb caràcter definitiu.
  
Contra aquesta ordre que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la publicació.
  
Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, modificada per la Llei 4/1999, de 13 de gener, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administratiu, sense perjuí que s'utilitze qualsevol altra via que es considere oportuna.
  
València, 6 d'agost de 2001
  
El conseller de Justícia i Administracions Públiques,
  
CARLOS GONZÁLEZ CEPEDA